Richard Beer-Hofmann
Store norske leksikon,Språk og litteratur,Litteratur i verden,Europa,Østerrikes litteratur,Østerrikes litteratur på 1900-tallet
Richard Beer-Hofmann var en østerriksk forfatter. Forfatterskapet står sentralt i tiden rundt 1900 og regnes til Wiener Moderne.
Biografi Richard Beer-Hofmann var utdannet jurist, men hadde en betydelig formue og kunne derfor konsentrere seg om å skrive. 1920–1932 var han regissør for Max Reinhardt. Beer-Hofmann var jøde, og i 1938 emigrerte han til Sveits, senere til USA (New York). I 1945 ble han amerikansk statsborger. Forfatterskap Litteraturhistorisk er forfatterskapet kjennetegnet av strømningene rundt 1900, av det som kalles Wiener Moderne. Forfatterskappet innebærer et brudd med naturalismen og er inspirert av de nye strømningene som oppstod rundt 1900: symbolisme, impresjonisme, dekandanse og litterær Jugendstil. Beer-Hofmann var venn med blant annet Hermann Bahr, Hugo von Hofmannsthal og Arthur Schnitzler; han deltok aktivt i grupperingen Jung-Wien.Forfatterskapet til Beer-Hofmann består primært av noveller og dramatikk. Novellene (blant annet Novellen (1893), Der Tod Georgs (1900)) viser hans tilknytning til de litterære strømningene rundt 1900 og hans interesse for psykologi, dekandanse og symbolisme.Som dramatiker fikk han stor suksess med skjebnedramaet Der Graf von Charolais (1904), basert på Philip Massingers The Fatal Dowry (1632). Inspirert av jødedommen skrev han syklusen Die Historie vom König David (1918–1936: Jaákobs Traum (1918), Der junge David (1933) og Vorspiel auf dem Theater zu König David (1936), et av de betydeligste og fargerikeste bibelske dramaer i nyere tid. Les mer i Store norske leksikon Østerrikes litteratur Jung-Wien Eksterne lenker Richard Beer-Hofmann i Projekt Gutenberg (DE) Richard Beer-Hofmann i Deutsche Biographie